**ОҚУ БАҒДАРЛАМАСЫН БЕЙІМДЕУДІҢ ЕРЕКШЕЛІГІ МЕН МАҢЫЗЫ**

**Яшова Гульжан Советхановна**

Астана қаласы, №1 «Психологиялық-педагогикалық-медициналық консультация» педагог-психологы

Қазіргі уақытта еліміздің білім алуында қиындықтары бар балаларға психологиялық-педагогикалық қолдау көрсету мен білім беру жүйесінде оқытудың арнайы жағдайын құру барысында ең алдымен оқу жоспары мен оқу бағдарламасын бейімдеу болып табылады. ПМПК1 статистикалық мәліметіне сүйене отырып соңғы 3 жылда ЕБҚ бар балалар саны жыл санап өсу қарқыны айқын көрінеді. Ол дегеніміз қажеттілік артқан сайын көрсетілітін қызметке де сұраныс пен қатар оны орындайтын инклюзивті мектептер қатары артуда.

Бейімделген жалпы білім беру бағдарламасы - оқушының жеке мүмкіндікітерін ескере отырып, мемлекеттік жалпыға міндетті білім беру стандарты негізінде құрылған оқу бағдарламасы.

Оқу қиындықтары даму мүмкіндіктерінің шектелуіне байланысты туындаған ерекше білім беру қажеттіліктерін қанағаттандыру бойынша оқу жоспары мен оқу бағдарламалары өзгертіледі. Жалпы сыныпта оқитын және оқуында айқын қиындықтары бар есту, көру, тірек-қимыл аппараты бұзылған, психикалық дамуы тежелген, сөйлеу тілі ауыр зақымдалған, эмоциялық- ерік бұзылыстары бар, қарым-қатынас пен әлеуметтік өзара әрекеттестік қиындықтары немесе бұзылыстары бар балалар үшін бейімделіп алынады. Мысалы: сөйлеу тілінің бұзылыстары бар балаларға ауызша тапсырмалар көлемі азайтылып, жазбаша тапсырмалап қатары көбейеді немесе есте сақтау қабілеті төмен балаларға үлестірмелі материалдар беріледі. Әр баланың қажеттілігін бағалау ең алдымен сынып мұғалімінен бастау алып, әрі қарай психологиялық-педагогикалық қолдау мамандарының және қажет болған жағдайда ПМПК мамандарының қорытындысы мен ұсыныстары беріледі. Бағдарламаның толық меңгерілуіне әсер ететін оқу қиындықтары:

* Есту арқылы қабылданатын ақпаратты өңдеу қиындықтары
* Жұмысқа қабілеттілігің төмендігі
* Ерікті реттеу, жоспарлау және бақылаудағы қиындықтар
* Көрнекі ақпаратты өңдеудегі қиындықтар
* Көрнекі-кеңістіктік ақпаратты өңдеудегі қиындықтар

Осы қиындықтары бар балалармен жұмыс істеу барсыныда мұғалім сыныпта балаға қолайлы жағдай жасап, оқытудың қолжетімді болуын арттырады (алдыңғы партаға отырғызу, қосымша уақыт беру, мадақтау т.с.)

Бастауыш сынып үшін оқу бағдарламасын сынып жетекшісі мен арнайы педагог бірлесе отырып бейімдесе, ал жоғарғы сыныпта пән мұғалімдері бастауыш сыныптың мұғалімдері берген мәліметтерді негізге ала отырып, оқу бағдарламалырын өздері бейімдейді. Қажет болған жағдайда арнайы педагог мұғалімдерге оқытудың оңтайлы әдіс–тәсілдері мен сабаққа белсенділіген арттыру мен қолдау жөнінде кеңес береді.

Жалпы білім беретін оқу бағдарламаларын бейімдеу білім алушы меңгеруде қиындық көретін оқу пәндері бойынша ұсынылады. Ал қалған оқу пәндері үлгілік оқу бағдарламасына сәйкес оқытылады. Оқушының оқу материалын қандай қарқынмен игере алатынын алдын ала болжау қиын, сол себепті білім беру үдерісі барысында бағдарламаны түзету қажеттілігі туындауы мүмкін. Сондықтан мектеп кеңесінің шешімімен қысқа мерзімге бейімделсе, бағдарламаны ұзақ мерзімге бейімдеу ПМПК ұсынысы арқылы орындалады. Бағдарламаны уақытылы түзету үшін үнемі оқушының жетістіктерін бақылау қажет. Ол үшін мұғалім мен қолдау мамандары қол жеткізген жетістіктерді критериалды бағалауды іске асырады.

Қазақстан Республикасының заңнамасында білім беру саласындағы халықаралық құжаттарға сәйкес барлық балалардың білім алуда тең құқықтылығы қағидасы қарастырылған. Балалардың білім алуға қатысты құқықтарының кепілдіктері ҚР «Білім туралы» заңамасымен белгіленген.

Инклюзивті білім беру дегеніміз - барлық балалар дене, психикалық, зерде, мәдени-этикалық және басқа да ерекшеліктеріне қарамастан, жалпы білім беру жүйесіне қосылып, тұрғылықты жері бойынша өз құрдастарымен қатар жалпы білім беру мектебінде білім алуын көздейтін, білім беру үрдісін ұйымдастыру. Білім алудағы ерекше қажеттіліктер балаларды оқыту барсында жалпыға бір әлеуметтік жағдайлар, жетістікке жетудің білім алу нормалары, қоғамда қалыптасқан мінез-құлық пен қарым-қатынас нормаларына балалардың мүмкіндіктері сәйкес келмегенде пайда болады. Бұл қажеттіліктер әлеуметтік - мәдени факторлармен қоса балалардың дене және психикалық дамуының ерекшеліктеріне байланысты болуы мүмкін.

Ерекше білім беру қажеттілітерін бағалау «12 қадам» алгоритмінің тоғызыншы қадам кезеңінде оқыту бағдарламасын бейімдеу болып табылады. Бұл баланың сабақ барысындағы әрекетін бақылап, ана-анадан сауалнама алынып, психологтың тереңдетілген тексеруі, логпед маманымен оқу қиындығы себептерін анықтау, мұғалім және арнайы педагог маманымен педагогикалық диагностикалаудан соң іске асырылады. Педагогикалық диагностикалау – бастапқы, ағымдағы және қорытынды болып бөлінеді.

Бастапқы педагогикалық диагностикалау оқу жылының басында пән бойынша бағдарлама бөлімін анықтау және түзету мақсатында жүргізіледі.

Ағымдағы педагогикалық диагностикалау оқу жылы барысында тұрақты негізінде іске асырылып бейімделген бағдарлама мүмкіншілігі мен шынайы оқу жетістіктерін бақылап отыру мақсатында орындалады.

Қорытында диагностикалау оқу жылы немесе ұсынылған мерзім соңында бейімделген бағдарлама мақсатының қолжетімді деңгейін анықтау үшін өткізіледі.

ЕБҚ бар оқушы үшін оқу материалының көлемін азайту негізгі білім мен дағдыларды қалыптастыруға көп уақыт бөлуге, оқушының жұмыс қабілеттілігі мен мотивациясын сақтауға мүмкіндік береді.

Жетістіктерді бағалау бейімделген бағдарлама шеңберінде жүзеге асырылады. Бағдарламаның әрбір мақсаты үшін бақылау-диагонстикалық тапсырмалар іріктелініп алынады.